open-index/open-wikipedia-markdown huggingface dataset:
Olavi Hänninen (sisustusarkkitehti)

**Olavi Tapio Hänninen** (14. joulukuuta 1920 Lapinlahti – 16. kesäkuuta 1992 Espoo) oli suomalainen sisustusarkkitehti ja muotoilija. Hänninen oli monipuolinen suunnittelija, jonka töihin kuului muun muassa julkisten tilojen kokonaissisustuksia, huonekaluja, juna- ja raitiovaunuja sekä kirkkohopeita.

## Ura
Hänninen aloitti työuransa Stockmannin piirustuskonttorissa, jonne konttorin päällikkö Werner West kutsui 1940- ja 1950-luvun vaihteessa Taideteollisesta keskuskoulusta useita lahjakkaita oppilaita huonekalujen ja sisustustuotteiden suunnittelutyöhön. 

Hännisen innovatiivinen suunnittelutyö näkyi erityisesti vuonna 1952 valmistuneessa Hotelli Palacessa, jonne hän suunnitteli pöytiä, tuoleja ja sisustuksia. Hänen metallista ja muovista muotoilemansa huonekalut olivat vahvan modernistisia. Hotellin eri tilojen sisustuksia hän suunnitteli yhdessä Antti Nurmesniemen ja Olli Borgin kanssa. Vuonna 1957 Hänninen voitti Milanon XI Triennalessa kultamitalin Suomen osaston asuntonäyttelyn suunnittelusta.

Hänninen suunnitteli monien ravintoloiden, toimistojen ja pankkien kokonaissisustuksia. Hän toimi myös huonekaluliike Mikko Nupposen pääsuunnittelijana vuosina 1957–1961. Suunnittelutöihin kuuluivat lisäksi Helsingin nivelraitiovaunut 1970-luvulla ja lähiliikenteen junia. Hännisen 1970- ja 1980-luvun töissä voidaan nähdä myös tuon ajan postmodernistista henkeä. Hänen viimeiseksi jäänyt suunnittelukohteensa oli Keravan kirkon sisätilat rakennuksen peruskorjauksen yhteydessä.

Oman suunnittelutyönsä ohella Hänninen toimi vuosina 1954–1956 ja 1959–1970 sisustus- ja huonekalusuunnittelun opettajana Taideteollisessa oppilaitoksessa. Vuonna 1977 hän sai taideteollisuuden valtionpalkinnon ja 1985 taiteilijaeläkkeen.

Olavi Hännisen puoliso oli tekstiilitaiteilija Airi Snellman (1930–2022). Heidän tyttärensä on sisustusarkkitehti ja kalustemuotoilija Tuula Falk.

## Lähteet
* Sisustusarkkitehti Olavi Hänninen: Vaatimattoman kauneuden linjan edustaja. (Muistokirjoitus.) *Helsingin Sanomat* 30.6.1992, s. A 4. (Artikkelin maksullinen verkkoversio.)
* Muovituolista raitiovaunuun: Olavi Hänninen, sisustusarkkitehti SIO 1920–1992. ORNAMO tiedote 5/2006.
* Suomalaisen muotoilun klassikoita Keravan Taidemuseossa 8.11.2006–7.1.2007.
* 
* 

### Viitteet

## Kirjallisuutta
* Turkka, Marja (toim.) 2006. *Muovituolista raitiovaunuun: Olavi Hänninen – sisustusarkkitehti 1920–1992*. Helsinki: Multikustannus.
Prinssi Tengin paviljonki

**Prinssi Tengin paviljonki** () eli **Tengwang-paviljonki** on rakennus, jonka rakennutti prinssi Teng vuonna 653. Prinssi Tengin paviljonki sijaitsee Nanchangin kaupungissa Jiangxin maakunnassa Kiinan kansantasavallassa. Prinssi Tengin paviljonki on tuhottu useaan kertaan, ja nykyinen rakennus on rakennettu uudestaan lähelle aiemmista paikoista vuonna 1989. Rakennuksessa on 9 kerrosta, ja rakennus on 57,5 metriä korkea. Prinssi Tengin paviljonki on  Nanchangin merkittävimpiä maamerkkejä.

## Lähteet

## Aiheesta muualla

* Tengwang Ge -hallintovirasto  (www.cntwg.com)
Ukraina-palatsi

**Ukraina-palatsi** () tai *Kansallinen Ukraina-taidepalatsi* () on suuri konsertti- ja kokouskeskus Ukrainan pääkaupunki Kiovan Petšerskin piirissä. Vuonna 1970 avatussa Ukraina-palatsissa on yli 300 huonetta. Sen pääsaliin mahtuu 3&nbsp;700 kuulijaa, toisen lähteen mukaan 3&nbsp;800.

Rakennuksen etujulkisivu on kovera. Tyyliltään rakennusta on luonnehdittu kauniiksi, muttei kovin omaperäiseksi neuvostostrukturalismin edustajaksi. Sen suunnittelivat arkkitehdit Jevhenija Marintšenko (Євгенія Маринченко), Petro Žylytskyi (Петро Жилицький) ja Illja Vainer (Ілля Вайнер). Erään arvion mukaan rakennuksen suunnittelussa on jäljitelty suomalaisarkkitehti Alvar Aallon töitä.

## Lähteet
Pekingin messukeskus

**Pekingin messukeskus** (, Běi-jīng zhǎn-lǎn-guǎn) on messukeskus, joka sijaitsee Pekingissä Kiinassa. Rakennus valmistui vuonna 1954 ja se edustaa tyyliltään stalinistista arkkitehtuuria, joka oli 1950-luvun Kiinassa suosiossa. Rakennuksessa on kolme suurta messuhallia ja museo.
Wanha Jokela

**Wanha Jokela** oli Joensuun keskustassa osoitteessa Torikatu 26 sijainnut kulttuuriravintola, jonka yhteydessä toimi myös hotelli. Ravintola avattiin vuonna 1934, ja se oli toimiessaan Joensuun vanhin ravintola. Jokela suljettiin vuoden 2012 päätteeksi ja purettiin elokuussa 2023.

Vuonna 1939 valmistuneen kaksikerroksisen funkkistyylisen rakennuksen suunnitteli arkkitehti Aulis E. Hämäläinen. Rakennus koostui kivisestä Kino-Karjalan entisestä elokuvateatterista ja puurakenteisesta Vanhan Jokelan ravintolasta ja hotellista. Näitä erotti rakennuksen katon yläpuolelle kohoava palomuuri. Kiinteistö pinnoitettiin mineriittilevyllä 1960-luvulla. Talon rakennutti joensuulainen liikemies Heikki Inari (k.1961), ja hänen jälkeensä talon omisti hänen tyttärensä rouva Irene Turunen.

Kino Karjalan elokuvateatteri oli toiminnassa vuosina 1939–1988, ja teatterissa oli 330 istumapaikkaa. Nykyisin teatterin tiloissa toimii kirpputori. Ravintola-hotelli Jokelan puoli sisälsi alun perin 1900-luvun alussa Niskakadun ja Torikadun kulmaan rakennetun hirsirunkoisen liikerakennuksen, jonka ulkoasu muutettiin 1930-luvun lopulla funkkistyyliseksi. Kahvila-ravintola Jokela aloitti toimintansa tässä rakennuksessa vappuna 1934. Ravintola Wanha Jokela toimi vuoden 2012 loppuun saakka.

Vuosina 1971–1978 yrityksen omisti osuusliike Oma-Apu, ja sen nimenä oli Hotelli ja Ravintola Elli.

Rakennuksen, jonka rakennusvalvontaviranomaiset totesivat huonokuntoiseksi 2010-luvun alussa, lopullinen kohtalo oli auki vuosia. Se oli tyhjillään vuosina 2012–2023. Rakennus oli myös ehdolla Joensuun kaupunkikeskustan osayleiskaavassa suojeltaviin kohteisiin, mutta ei saanut suojelumerkintää. Kulttuuriperintöyhdistys Europa Nostra Finland valitsi Wanhan Jokelan Suomen uhanalaisimmaksi kulttuuriperintökohteeksi vuonna 2013. Kuopion hallinto-oikeus kumosi alkuvuodesta 2014 yleiskaavan, joka olisi mahdollistanut rakennuksen purkamisen mahdollistavan asemakaavan laatimisen, rakennuksen suojeluarvojen perusteella. 

Toukokuussa 2023 Karjalaisen Kulttuurin Edistämissäätiö myi Inarin-Jokelan tontin, jolla on myös Niskakatu 4:n arvotalo, sekä tontilla olevat kiinteistöyhtiöt joensuulaiselle Rakennustoimisto K. Tervo Oy:lle. Wanhan Jokelan talo purettiin vuonna 2023. Paikalle rakennetaan liike- ja asuintalo. Niskakatu 4:n talo on suojeltu.

## Lähteet

## Aiheesta muualla
* ''Joensuun Vanha Jokela Suomen uhanalaisin kulttuuriperintökohde'' Agricolan uutis- jakeskustelufoorumi (12.3.2013)
* Funkkis Karjalassa kirjan esittely
* Joensuun Torikatua jouluna 1963, Jokela ja Kino-Karjala, Pohjois-Karjalan museon kuvakokoelmat (Suomen Museot Online)
FS Colbert (1928)

**Colbert** oli Ranskan laivaston 1920-luvun lopulla valmistunut Suffren-luokan raskas risteilijä toisessa maailmansodassa.

## Valmistus

Vuoden 1926 laivasto-ohjelmaan sisällytettiin raskas risteilijä, jonka hankinta vahvistettiin lailla 4. elokuuta 1926. Alus määrättiin 1. maaliskuuta 1927 tehtäväksi Brestin laivastontelakalle, missä köli laskettiin 12. kesäkuuta 1927. Alus laskettiin vesille 20. huhtikuuta 1928 ja otettiin palvelukseen 4. maaliskuuta 1931.

## Palvelus
Palvelukseen otettaessa alus liitettiin Välimeren laivaston 1. kevyeen viirikköön, jossa se osallistui normaaliin rauhanajan palvelukseen. Alus siirrettiin 16. helmikuuta 1935 modernisoitavaksi Arsenal de Lorientiin, mistä se palasi tammikuussa 1936. Alus liitettiin kansainväliseen laivasto-osastoon, joka valvoi sisällissotaan ajautuneen Espanjan saartoa. Alus oli toisen maailmansodan alkaessa syyskuussa 1939 Oranissa, mistä se palasi tammikuussa 1940 Touloniin alistettuna Afrikan laivaston komentajalle 24. tammikuuta alkaen.

Alus osallistui Saksan laivaston risteilijän *[[Admiral Hipper]]in* etsintöihin ja palasi Ranskaan huhtikuussa. Italia julisti sodan liittoutuneille 10. kesäkuuta.*Colbert* osallistui 13. kesäkuuta iskuun Genovanlahdelle, tulitti sen aikana maakohteita ja joutui Regia Marinan moottoritorpedoveneiden hyökkäyksen kohteeksi. Aselevon astuttua voimaan alus siirrettiin Toulonissa telakalle huollettavaksi 1. elokuuta. Se siirrettiin ylläpidon vastuulle aina vuoden vaihteeseen.

Tammikuussa 1941 palvelukseen palattuaan alus sijoitettiin 1. risteilijäviirikköön. Saksalaisten tunkeuduttua 27. marraskuuta 1942 Vichyn Ranskan hallinnassa olleelle alueelle aluksen miehistö teki aluksestaan käyttökelvottoman. Alus paloi kuusi vuorokautta, kärsi lisää vaurioita 7. joulukuuta ja tuli korjauskelvottomaksi. Palanut hylky nostettiin ja romutettiin 1946–1947.

## Lähteet
*
*

### Viitteet
Werner West

**Petter Werner West** (25. maaliskuuta 1890 Tuusula – 6. heinäkuuta 1959 Helsinki) oli suomalainen muotoilija. Westin on sanottu luoneen pohjan suomalaiselle teolliselle huonekalumuotoilulle. Hän oli aikanaan monen nuoren suomalaisen suunnittelijan ohjaaja ja oppi-isä. West osallistui myös Suomen Koristetaiteilijain Liitto Ornamon perustamiseen vuonna 1911.

West opiskeli vuosina 1908–11 Taideteollisuuskeskuskoulussa. Tämän jälkeen hän työskenteli muun muassa Nordiska Kompanietin huonekaluliikkeessä Moskovassa vuosina 1916–17 ja Kotiteollisuusyhtiö Pirtissä. Päätyönsä West teki vuosina 1923–59 huonekaluarkkitehtina ja piirustuskonttorin päällikkönä Stockmannilla.

West suunnitteli uransa aikana sisustuksia lukuisiin julkisiin tiloihin, kuten eduskuntataloon, tavarataloihin, pankkeihin, ravintoloihin ja hotelleihin. Muun muassa kuuluisan ravintola Eliten sisustus on Westin käsialaa. Hänen erityiseksi ansiokseen luetaan lisäksi hyvää muotoilua edustavien ja kestävien huonekalumallien kehittely teolliseen tuotantoon. West toimi päällikkönä Stockmannin piirustuskonttorissa, jossa tehtiin hänen aikanaan merkittävää huonekalujen ja sisustustuotteiden suunnittelutyötä. Teollisesti valmistetuilla tyyppihuonekaluilla Stockmann teki funktionalismia ja modernia sisustamista Suomessa tunnetuksi. West kannatti työssään kuitenkin myös käsityöläisyyttä ja yksilöllisyyttä.

West kuoli vuonna 1959 auto-onnettomuudessa.

## Lähteet
*Suomalaisen muotoilun klassikoita Keravan Taidemuseossa 8.11.2006 – 7.1.2007
*Modernin huonekalusuunnittelun varhaismestari esittäytyy. Kauppalehti 8.11.2006
*Soile Hovila: Stockmannin ryijyt 1930-luvun ryijysuunnittelun sääntöjen kuvastajana
*West, Petter Werner, Kuka kukin on (Aikalaiskirja) 1954, sivu 962 https://runeberg.org/kuka/1954/0962.html

### Viitteet

## Kirjallisuutta
*Leena Karttunen 2006. Werner West – huonekaluarkkitehti. Keravan museo. 

## Aiheesta muualla
*West, Werner (1890–1959). Biografiakeskus
*Kaupungin aarteet: Werner Westin huonekalut eduskuntatalon kahvilassa (mtv3.fi)
* W. West : Huonekalut ja vanha kotikulttuurimme, Helsingin Sanomat, 21.08.1927, nro 224, s. 13, Kansalliskirjaston digitaaliset aineistot
Scott Sumner

**Scott B. Sumner** on julkisen Bentley Universityn taloustieteen professori. Hän on tutkinut etenkin rahapolitiikkaa ja ennustusmarkkinoita. 

Sumner on tunnettu markkinamonetarismi-kannan isänä. Hän siis vaatii keskuspankkia pitämään talouden pysyvästi nimellisen BKT:n esimerkiksi 5 %:n kasvu-uralla, jotta rahapolitiikka olisi uskottavaa ja sääntöpohjaista eikä harkinnanvaraista mutta silti tasaisi suhdanteita. Huonoina aikoina joustaisivat reaalipalkat nimellispalkkojen ja työllisyyden sijaan. 

Keskuspankin tulisi luoda nimellisen BKT:n futuurimarkkinat ja säätää rahapolitiikkaa näiden tuottaman informaation perusteella. 

Sumnerin mukaan inflaatio on epätarkka ja viivästynyt mittari eikä erottele kysyntäsokkeja tarjontasokeista. Nimellinen BKT reagoi paljon nopeammin ja antaa siten merkin elvytystarpeesta aiemmin.

## Katso myös
* Markkinamonetarismi

## Lähteet

## Aiheesta muualla
*
Sodassa ja rakkaudessa

**Sodassa ja rakkaudessa** voi tarkoittaa ainakin seuraavia asioita:

* *[[Sodassa ja rakkaudessa (Mamban albumi)|Sodassa ja rakkaudessa]]*, Mamban albumi vuodelta 2000
* *[[Sodassa ja rakkaudessa (albumi)|Sodassa ja rakkaudessa]]*, Kaija Kärkinen & Ile Kallio -duon albumi vuodelta 2005
* *[[Sodassa ja rakkaudessa (vuoden 1951 elokuva)|Sodassa ja rakkaudessa]]* (*Force of Arms*), Michael Curtizin elokuva vuodelta 1951
* *[[Sodassa ja rakkaudessa (vuoden 1964 elokuva)|Sodassa ja rakkaudessa]]* (*The Americanization of Emily*), Arthur Hillerin elokuva vuodelta 1964
* *[[Sodassa ja rakkaudessa (vuoden 1984 elokuva)|Sodassa ja rakkaudessa]]* (*Rebel Love*), Milton Bagby Jr:n elokuva vuodelta 1984
* *[[Sodassa ja rakkaudessa (vuoden 1987 elokuva)|Sodassa ja rakkaudessa]]* (*In Love and War*), Paul Aaronin elokuva vuodelta 1987
* *[[Sodassa ja rakkaudessa (vuoden 1996 elokuva)|Sodassa ja rakkaudessa]]* (*In Love and War*), Richard Attenboroughin elokuva vuodelta 1996.
FS Foch (1929)

**Foch** oli Ranskan laivaston 1920-luvun lopulla valmistunut Suffren-luokan raskas risteilijä toisessa maailmansodassa.

## Palvelus
*Foch* osallistui Ranskan etujen valvontaan Kreikan levottomuuksien aikana maaliskuussa 1935, ja sen jälkeen se liitettiin Välimeren laivaston 1. kevyeen viirikköön, 3. kevyeen viirikköön ja lopulta 3. laivueen 1. risteilijäviirikköön. Aluksen kotisataman oli aina syyskuuhun 1939 saakka Toulon.

Lokakuussa alus siirrettiin Oraniin, jossa se liitettiin brittiläis-ranskalaisiin saksalaisten saarronmurtajien etsintäosastoihin. Operaatiosta vapauduttuaan alus suojasi helmikuuhun saakka saattueita Marokon ja Bermudan välillä ennen paluutaan Touloniin, jossa se siirrettiin telakalle huollettavaksi. Palvelukseen palattuaan alus osallistui 13.–14. kesäkuuta Vadon pommitukseen, joka jäi sen viimeiseksi operaatioksi liittoutuneiden rinnalla.

Alus jatkoi palvelustaan, kunnes se sijoitettiin reserviin 4. lokakuuta 1941. Saksalaisten tunkeuduttua 27. marraskuuta 1942 Vichyn Ranskan hallinnassa olleelle alueelle aluksen miehistö upotti aluksensa. Italialaiset nostivat 16. huhtikuuta 1943 hylyn, joka romutettiin.

## Lähteet
*
*

### Viitteet
Heikki Itänen

**Heikki Itänen** (27. toukokuuta 1957 Orivesi) on suomalainen käsikirjoittaja ja näytelmäkirjailija. Hän on kirjoittanut etupäässä huumoripitoisia ohjelmia televisioon ja radioon. Uraan mahtuu myös lukuisia näytelmiä ja ravintolakabareita. Itäsen tunnetuimpiin töihin lukeutuvat muun muassa MTV3:lle tehdyt sketsisarjat Kissa vieköön (1988), Paha yskä ja yhä pahenee (1989-1990) ja Heksa ja Leksa (1990-1991).

Itänen on käynyt YLE:n sketsikoulun ja lukuisia muita kirjoittajakursseja. 

## Käsikirjoituksia tv:n viihdeohjelmiin
YLE
*Ilotalo  (1988)
*Palikkatesti  (1991)
*Sitä on liikkeellä  (1993)
*Ugrilampaat (1999-2000)

MTV3
*Kissa vieköön  (1988)
*Paha yskä ja yhä pahenee  (1989-1990)
*Heksa ja Leksa  (1990-1991)
*Wiisikko  (1990)
*Sketsofrenia  (1991)
*Siivotaan siivotaan  (1991-1992)
*Vesku rempallaan  (1992)
*Kolmannen korvapuusti  (1993-1994)
*Jäitä Hattuun  (1994-1995)
*Pöllölaakson aarre  (1995-1996)
*Olen Finni  (1997-1998)
*Pappia kyydissä  (1998)

## Käsikirjoituksia radioon
*Hupipubi  (1988-1990)
*Ykköskabaree  (1988-1990)
*Lahna Katiskassa  (Minikuunnelma 2009)
*Iltakävelyllä  (Minikuunnelma 2010)
*Autiotalo  (Minikuunnelma 2010)

## Ravintolakabareita
*Vappukabaree  (1990)
*Itsenäisyyskabaree  (1992)
*Kriisipuurokabaree  
*Satumaakabaree
*Huulivaroitus
*Täysarvokabaree

## Koko illan näytelmiä
*Hiero-Glyff
*Kartanokoitoksia
*Kuolemantäyteistä elämää
*Karhunpalvelus   Leivonmäen kesäteatterin kantaesitysvaraus näytelmäkilpailusta 2009
*Pelkkä mies voittakoon
*Kahteen Hiileen
*Luumupuu.  Kunniamaininta Kuivalahden kesäteatterin näytelmäkilpailussa 2011
*Kuutta vaille
*Ei Kaarnakoskesta kaikille riitä.  Kouvolan Dekkarinäytelmäkilpailun finalisti 2014
*Musiikkinäytelmä, Kansa vastaan kansa 2018

## Pienoisnäytelmiä
*Sankarisatu
*Noita vai ei
*Liian vanha ja liian nuori.  Oulun Platform 11+ kilpailun voittaja. 2012
*Puhelinyhtiö 120 vuotta 2017
*Ruovesi -Lehti 100v 2019
*Turvaväli 2020
*Luonnon helmassa 2021
*Nuttu, uneton karhunpentu 2019

## Sanoituksia
*Sanoittajana Kaljalaulun suomen mestaruuden voittaneessa kappaleessa Keppanan Kutsu  (1995)
*Sanoittajana Maakunnan mestaruuden voittaneessa tangossa Unien Maa  (1997)
*Snapsilaulukisan finaalissa  (2007 ja 2009)
* Snapsilaulun suomen mestari 2013

## Novellit
*
**Kavio suussa*. KMV-lehti, novellikilpailu, 2.sija. Mänttä-Vilppula, 2017.
**Sukupuun karsinta.* Varkauden Dekkarifestivaalien novellikilpailu, 3.sija. 2020.

## Runot ja aforismit
*Limerikki-runokilpailun parhaista kootussa antologiassa, 2 runoa. 2020
*Kunniamaininta valtakunnallisessa aforismikilpailussa 2023
FS Dupleix (1930)

**Dupleix** oli Ranskan laivaston 1920-luvun lopulla valmistunut Suffren-luokan raskas risteilijä toisessa maailmansodassa.

## Palvelus
Palvelukseen otettaessa alus liitettiin Välimeren laivaston 1. kevyeen viirikköön Touloniin, jossa alus oli ennen toisen maailmansodan alkamista lukuun ottamatta vuoden 1937 telakointia. Lokakuussa alus siirrettiin Oraniin, jossa se liitettiin brittiläis-ranskalaisiin saksalaisten saarronmurtajien etsintäosastoihin. Alus osallistui 25. lokakuuta 4&nbsp;627 tonnin rahtialuksen *Santa Fen* valtaukseen. Operaatiosta vapauduttuaan alus palasi Touloniin ja osallistui Genovan pommitukseen kesäkuussa.

Alus jatkoi palvelustaan, kunnes saksalaiset tunkeutuivat 27. marraskuuta 1942 Vichyn Ranskan hallinnassa olleelle alueelle. Miehistö upotti aluksensa satama-altaaseen. Italialaiset nostivat 3. heinäkuuta 1943 hylyn, mutta se upposi uudelleen liittoutuneiden ilmahyökkäyksessä 1944.

## Lähteet
*
*

### Viitteet
Isaac Cuenca

**Joan Isaac Cuenca López** (s. 27. huhtikuuta 1991 Reus, Tarragona, Espanja) on espanjalainen jalkapalloilija, pelipaikaltaan hyökkääjä tai laitalinkki. Hän edustaa Primera Divisiónissa pelaavaa Granadaa.

## Seurajoukkueura
Cuenca vietti ensimmäiset juniorivuotensa RCD Espanyolissa, kunnes liittyi FC Barcelonan La Masiaan vuonna 2003. Kolmannen vuotensa puolivälissä hän lähti kuitenkin Barcelonasta ja pelasi seuraavat kolme vuotta CF Reus Deportiussa ja CF Dammissa. Viimeiseksi juniorivuodekseen Cuenca palasi Barcelonaan.

Cuenca teki debyyttinsä aikuisten sarjoissa kaudella 2010–2011, kun hänet lainattiin Segunda División B:ssä pelanneeseen CE Sabadell FC:hen. Hän oli kauden aikana avauskokoonpanossa 24 kertaa ja pelasi yhteensä 2&nbsp;288 minuuttia. Sabadell nousi kauden päätteeksi Segunda Divisióniin 18 vuoden tauon jälkeen.

Kesäkuussa 2011 Cuenca palasi jälleen Barcelonaan liittyen seuran B-joukkueeseen. Josep Guardiola kutsui hänet kuitenkin pian edustusjoukkueeseen, ja hän debytoi 23. heinäkuuta harjoitusottelussa HNK Hajduk Splitiä vastaan. Cuenca pelasi alkukauden 2011–2012 B-joukkueessa, kunnes sai taas kutsun edustusjoukkueeseen ja teki virallisen debyyttinsä 19. lokakuuta Mestarien liiga -ottelussa FC Viktoria Plzeňiä vastaan tultuaan vaihdosta David Villan tilalle. Primera Divisiónissa hän debytoi 25. lokakuuta pelaten koko ottelun Granada CF:ää vastaan ja teki ensimmäisen maalinsa 29. lokakuuta RCD Mallorcaa vastaan Adrianon syötöstä. 31. tammikuuta 2012 Cuenca allekirjoitti FC Barcelonan kanssa sopimuksen, joka pitää hänet seurassa vuoteen 2015 asti.

10. heinäkuuta 2014 Barcelona ilmoitti purkaneensa sopimuksen Cuencan kanssa teknisistä syistä. Hän siirtyi kaudeksi 2014–2015 Deportivoon. Kauden 2015–2016 Cuenca aloitti turkkilaisessa Bursasporissa, josta siirtyi helmikuussa 2016 Granadaan.

## Maajoukkueura
Cuenca on pelannut kaksi ottelua Espanjan alle 21-vuotiaiden maajoukkueessa sekä yhden ottelun Espanjan alle 23-vuotiaiden maajoukkueessa ja Katalonian jalkapallomaajoukkueessa.

## Lähteet
*Esittely FC Barcelonan sivustolla 
*Profiili BDFutbolissa 
*Profiili Transfermarktissa 
*Profiili UEFA.comissa 
*Profiili ESPN:n Soccernetissä 
### Viitteet

## Aiheesta muualla

*
*
*
Denis Papin

**Denis Papin** (22. elokuuta 1647 – noin 1712) oli ranskalainen fyysikko, matemaatikko ja keksijä, joka tunnetaan parhaiten varhaisena höyrykoneen ja painekattilan kehittäjänä.

## Elämä Ranskassa
Papin syntyi Chitenayssa (Loir-et-Cherissa, Keski-Ranskassa) ja kävi siellä jesuiittakoulun. Vuonna 1661 hän meni yliopistoon Angers’ssa ja valmistui 1669 lääketieteen osastolta. Vuonna 1673 hän kiinnostui tyhjiön käyttämisestä voiman tuottamiseen tehtyään työtä Christiaan Huygensin ja Gottfried Leibnizin kanssa Pariisissa.

## Ensimmäinen vierailu Lontoossa

Papin vieraili ensi kerran Lontoossa vuonna 1675, teki työtä Robert Boylen kanssa vuodesta 1676 vuoteen 1679 ja julkaisi luettelon töistään *Continuation of New Experiments* -julkaisussa (1680). Englannissa Papin keksi varoventtiilillä varustetun painekattilan. Hän lähestyi 1679 aluksi Royal Societyä keksinnöllä. Papin pysyi pääosin Lontoossa vuoteen 1687, jolloin hän otti vastaan akateemisen viran Saksassa.

## Saksa
 

Hugenottina Papin huomasi joutuvansa Ludvig XIV:n protestantteja kohtaan suunnattujen rajoitusten kohteeksi Nantesin ediktin kumoamisen vuoksi vuonna 1685. Saksassa Papin saattoi elää muiden maanpaossa olevien hugenottien kanssa.

Vuonna 1689 Papin ehdotti, että painepumppu tai palje pystyisi pitämään painetta ja raikasta ilmaa yllä sukelluskellossa. Insinööri John Smeaton hyödynsi ideaa vuonna 1789. Papin rakensi ensimmäisenä mallin mäntää hyödyntävästä höyrykoneesta Marburgissa vuonna 1690 huomattuaan painekattilassaan olevan mekaanisen voiman. Hän jatkoi työtään höyrykoneiden kanssa seuraavat 15 vuotta. Vuonna 1695 hän siirtyi Marburgista Kasseliin. Vuonna 1705 hän kehitti yhdessä Gottfried Leibnizin kanssa uuden höyrykoneen, jossa hyödynnettiin Thomas Saveryn keksintöä, mutta jossa hyödynnettiin enemmän höyrynpainetta kuin ilmanpainetta. Yksityiskohdat keksinnöstä julkaistiin 1707. Kasselissa Papin rakensi 1704 aluksen, jossa meloja käytettiin hänen höyrykoneellaan. Tämä tekee hänestä ensimmäisen höyrylaivan kehittäjän.

## Paluu Lontooseen

 
Papin palasi Lontooseen vuonna 1707 ja jätti vaimonsa Saksaan. Royal Society julkaisi useita hänen papereitaan vuosien 1707 ja 1712 välillä kertomatta siitä hänelle tai maksamatta korvauksia, mitä Papin katkerasti moitti. Papinin ideat sisälsivät kuvauksen hänen vuoden 1690 ilmanpaineella toimivasta höyrykoneesta, jonka toteutti ja otti käyttöön Thomas Newcomen vuonna 1712, joka todennäköisesti oli myös Papinin kuolinvuosi. Viimeinen todiste Papinista on kirje vuodelta 1712, jolloin hän oli varaton ja arvellaan, että hän kuoli silloin ja haudattiin tuntemattomaan paikkaan.

## Lähteet

## Aiheesta muualla
FS Suffren (1927)

**Suffren** oli Ranskan laivaston 1920-luvun lopulla valmistunut Suffren-luokan raskas risteilijä toisessa maailmansodassa.

## Palvelus
*Suffren* liitettiin 1929 palvelukseen otettaessa Ranskan Välimeren laivaston 1. kevyeen viirikköön, jossa se osallistui seuranneet vuodet normaaliin rauhanajan palvelukseen. Alus määrättiin keväällä 1939 vapauttamaan *[[FS Primauguet (1924)|Primauguet]]*. Se lähti 21. kesäkuuta Toulonista Saigoniin. Alus aloitti 23. heinäkuuta Indo-Kiinan aseman lippulaivana.

Toisen maailmansodan alkaessa alus partioi Etelä-Kiinan merellä etsien saksalaisia saarronmurtajia Hollannin Itä-Intian vesiltä. Marraskuun lopulla alus saapui Singaporeen saattaakseen Australian joukkojenkuljetussaattueen Intian valtameren yli *[[HMS Kent (54)|HMS Kentin]]*  kanssa. Saattuetehtävät jatkuivat huhtikuun loppuun ja *Suffren* lähti 5. toukokuuta Colombosta paluumatkalle Adenin ja Suezin kautta Välimerelle. Alus saapui 18. toukokuuta Aleksandriaan, jossa se liittyi amiraali René-Émile Godfroyn johtamaan laivueeseen. Alus osallistui ainoastaan yhteen purjehdukseen Aigeianmerellä Italian sodanjulistuksen ja Ranskan aselevon välillä.

*Suffrenin* toinen operaatio, jonka se teki *[[FS Duguay-Trouin (1923)|Duguay-Trouanin]]* ja *[[FS Lorraine (1913)|Lorrainen]]* kanssa, 21. kesäkuuta Bardian satamaan oli onnistunut. Aselepoehtojen mukaisesti alus makasi ankkurissa aina toukokuuhun 1943, jolloin amiraali Godfroy päätti liittyä taisteluun liittoutuneiden rinnalla. Kierrettyään Afrikan alus saapui 3. syyskuuta Dakariin, josta se aloitti akselivaltojen saarronmurtajien etsinnän eteläiseltä Atlantilta. Toiminta jatkui vuoteen 1944 aluksen matkatessa aina Recifeen. Tämän jälkeen alus siirrettiin telakalle Casablancassa.

Toisen maailmansodan päätyttyä alus teki 26. helmikuuta 1946 - 21. maaliskuuta 1947 useita joukkojenkotiutusmatkoja Ranskan emämaan ja Indokiinan välillä ennen paluutaan Touloniin. Alus siirrettiin 1. lokakuuta 1947 reserviin ja sitä käytettiin kelluvana tukikohtana ennen romuttamistaan 1974.

## Lähteet
*
*

### Viitteet
Pallium

**Pallium** on katolisten arkkipiispojen arvomerkkinä oleva virkakaulus. Alun perin sana *pallium* on tarkoittanut roomalaisten viittaa.
Pallium on kaulan ympärille asetettava valkoisesta villasta kehrätty nauha, joka symboloi arkkipiispojen velvollisuutta toisaalta kaitsea vastuulleen tullutta laumaa ja toisaalta vaalia yhteyttä Kristuksen sijaiseen. Arkkipiispa käyttää palliumia vain omassa hiippakunnassaan ja arkkihiippakuntaan kuuluvissa muissa hiippakunnissa.

Asiakirjassa ”Inter Eximina Episcopalis” vuodelta 1978 paavi Paavali VI rajoitti palliumien käytön paaville ja metropoliitta-arkkipiispoille. Vuonna 1984 paavi Johannes Paavali II määräsi, että pallium annetaan metropoliitoille aina 29. kesäkuuta, pyhien Pietarin ja Paavalin juhlapyhänä.

Satoja vuosia vanhan perinteen mukaan paavit siunaavat pyhän Agneksen muistopäivänä 21. tammikuuta karitsoja, joiden villasta tehdään palliumeja uusille metropoliitta-arkkipiispoille. Palliumeja varten lampaita kasvattavat Roomassa sijaitsevat Tre fontane -trappistiluostarin isät, ja Pyhän Cecilian sisaret tekevät kehrätystä villasta tarvittavan määrän palliumeja.

Palliumin saa aina myös uusi paavi virkaanastujaistensa alussa. Paavi Franciscus otti käyttöön saman palliumin, jota hänen edeltäjänsä käytti.
## Lähteet

### Viitteet
Geberit (Suomi)

**Geberit Oy** on sveitsiläisen Geberit-konsernin omistama suomalainen yritys, joka markkinoi ja myy Geberit-konsernin valmistamia saniteettitekniikkaa ja kylpyhuonekeramiikkaa.

## Lähteet

## Aiheesta muualla
* Geberit Suomen verkkosivut
Sylvio Mantha

**Sylvio Mantha** (14. huhtikuuta 1902 – 7. elokuuta 1974) oli kanadalainen jääkiekkoilija, joka pelasi 14 kautta National Hockey Leaguen seuroissa Montreal Canadiens ja Boston Bruins. Montrealissa hän toimi joukkueen kapteenina yhtä kautta lukuun ottamatta 1926–1936.

## Saavutuksia
*  Hockey Hall of Fame 1960
Blue Mountain State

**Blue Mountain State** (BMS) on yhdysvaltalainen komediasarja, joka kertoo kuvitteellisen Blue Mountain Staten yliopiston amerikkalaisen jalkapallon joukkueesta, Mountain Goatsista. Sarja keskittyy joukkueen menestykseen ja pelaajien juhlintaan. Alkoholilla, huumeilla ja seksillä on suuri osa sarjan tapahtumissa.

## TV-sarja

Sarjaa esitettiin televisiossa yhteensä kolmen kauden ja 39 jakson ajan. Yhdysvalloissa sarjaa esitti Spike TV ja Suomessa Music Television. Sarjan ensiesitys Yhdysvalloissa oli 11.2.2010 ja kolmannen kauden viimeinen jakso esitettiin 30.11.2011. Helmikuussa 2012 Spike TV ilmoitti sarjan päättyvän kolmanteen kauteen.

## Elokuva

Maaliskuussa 2013 Ed Marinaro kertoi ensimmäisen kerran Class Act Sports-nettisivulle työskentelevänsä sarjasta tehtävän elokuvan eteen.

15. huhtikuuta 2014 Blue Mountain Staten tekijät aloittivat Kickstarter-projektin tulevan elokuvan rahoittamiseksi. Projektin tavoitteena oli kerätä 1,5 miljoonaa dollaria ja tämä tavoite saavutettiin 11.5.2014.  Kampanjaan osallistui lopulta 23 999 lahjoittajaa ja yhteensä elokuvaa varten oli kampanjan päätymiseen, 15. toukokuuta 2014, mennessä kerätty 1 911 827 dollaria. BMS: The Moviesta tuli myös Kickstarterin historian kolmanneksi eniten rahaa kerännyt elokuvaprojekti.

Toukokuun 12. päivä elokuvan ohjaajaksi julkaistiin YouTube-videolla Jay Chandrasekhar, joka on aiemmin ohjannut mm. neljä Blue Mountain Staten televisiosarjan jaksoa.

21. elokuuta projektin Facebook-sivulla elokuvan työnimeksi ilmoitettiin Blue Mountain State: The Rise of Thadland.

## Näyttelijät

## Lähteet

## Aiheesta muualla
* 
* Blue Mountain State: The Movien kotisivu
T. J. Kukkamäki

**Tauno Johannes Kukkamäki** (11. lokakuuta 1909 Heinolan maalaiskunta – 1. toukokuuta 1997 Helsinki) oli kansainvälisesti tunnettu suomalainen geodeetti. Kukkamäki suoritti tohtorintutkinnon Turun yliopistossa vuonna 1940. Hän oli Geodeettisen laitoksen professori vuodesta 1957 ja toimi sen johtajana vuosina 1963–1977. Asteroidi 2159 Kukkamäki on nimetty hänen mukaansa.

Kukkamäki johti tieteellisiä retkikuntia useissa maissa ja toimi tutkijana Ohion valtionyliopistossa 1952–1954. Hän oli Kansainvälisen Geodeettisen Assosiaation varapresidentti 1957–1960.

## Lähteet

## Kirjallisuutta
* 

## Aiheesta muualla
*
Oripaviini

**Oripaviini** (3-O-demetyyli-tebaiini) on opiaatti ja tebaiinin tärkein metaboliitti. Se on pääkomponenttina sarjassa puolisynteettisiä opioideja, joihin kuuluvat yhdisteet kuten etorfiini ja buprenorfiini. Oripaviinia esiintyy kaukasianunikossa (*Papaver bracteatum*) ja oopiumiunikossa (*Papaver somniferum*) sekä eräissä muissa kasveissa.

## Farmaseuttiset ominaisuudet
Oripaviinin analgeettista tehoa voi verrata morfiiniin, mutta sitä ei käytetä myrkyllisyytensä ja alhaisen terapeuttisen indeksinsä takia. Eläinkokeissa hiirillä ja rotilla tappavan myrkylliset annokset aikaansaivat voimakkaita epileptisiä "grand mal" kouristuskohtauksia, jotka johtivat kuolemaan samaan tapaan kuin tebaiinilla.

### Oripaviini-johdokset
Suurempi merkitys on puolisynteettisillä oripaviini-johdoksilla. Näitä johdoksia kehiteltiin 1960-luvulla ja jotkin näistä "supertehokkaista" μ-opioidireseptori -agonisteista ovat jopa 10&nbsp;000 kertaa morfiinia tehokkaampia kivunlievittäjiä. Yksinkertaisesti sillattu oripaviini-yhdiste *6,14-Endoeteno-tetrahydro-oripaviini* on 40x morfiinia tehokkaampi, mutta lisättäessä haarautuva tertiäärinen alkoholisubstituentti kohtaan C7, voidaan aikaansaada monta korkean tehon omaavaa varianttia: 

Muita merkittäviä johdoksia ovat dihydroetorfiini (jopa 12,000x morfiini) ja asetorfiini (8700x morfiini) sekä diprenorfiini (jota käytetään etorfiinin vastalääkkeenä) ja buprenorfiini, jota käytetään yleisesti opioidivieroitushoitoon.

## Lähteet

## Aiheesta muualla
* 
*PubChem: Oripavine 
*Human Metabolome Database (HMDB): Oripavine 
*Food Component Database (FooDB): Oripavine 
*Encyclopedia of Genes and Genomes (KEGG): Oripavine
Jelle Vossen

**Jelle Vossen** (s. 22. maaliskuuta 1989 Bilzen, Belgia) on belgialainen jalkapalloilija. Hän edustaa belgialaista Club Bruggea ja on pelipaikaltaan hyökkääjä.

## Seurajoukkueura
Genkin junioreista edustusjoukkueeseen noussut Vossen pelasi kauden 2009–2010 lainasopimuksella Cercle Bruggessa. Osana kauppaa Thomas Buffel siirtyi Genkiin. Kauden 2014–2015 Vossen pelasi lainalla englantilaisseura Middlesbrough'ssa ja kesällä 2015 hän siirtyi Burnleyyn, josta hän jo muutaman ottelun jälkeen palasi Belgiaan ja tällä kertaa Club Bruggeen.

## Maajoukkueura
Vossen teki ensiesiintymisensä Belgian maajoukkueessa 29. toukokuuta 2009 ystävyysottelussa Chileä vastaan.

## Lähteet

## Aiheesta muualla
* Jelle Vossenin tilastot National Football Teams -sivustolla
Mestarien liigan kauden 2011–2012 pudotuspelit

Jalkapallon **Mestarien liigan kauden 2011–2012 pudotuspelit** pelattiin 14. helmikuuta – 19. toukokuuta 2012. Pudotuspelien kaikki ottelut pelattiin kaksiosaisina, paitsi loppuottelu, joka pelattiin yksiosaisena Münchenin Allianz Arenalla.

## Ohjelma

Kaikki pudotuspelivaiheen otteluparien arvonnat suoritettiin UEFA:n pääkonttorissa Nyonissa, Sveitsissä.

## Eteneminen

Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Puolivälieristä lähtien arvonta on vapaa.

Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Myös jatkoajalla vierasmaalisääntö otetaan huomioon.

## Joukkueet

## Pudotuspelikaavio

## Neljännesvälierät
 
Ensimmäisen pudotuspelikierroksen arvonta suoritettiin 16. joulukuuta 2011. Ensimmäiset osaottelut pelataan 14./15. ja 21./22. helmikuuta 2012. Toiset osaottelut pelataan 6./7. ja 13./14. maaliskuuta 2012.

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ensimmäiset osaottelut















### Toiset osaottelut















## Puolivälierät
Toisen pudotuspelikierroksen arvonta suoritettiin 16. maaliskuuta 2012. Ensimmäiset osaottelut pelataan 27. ja 28. maaliskuuta 2012. Toiset osaottelut pelataan 3. ja 4. huhtikuuta 2012.

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ensimmäiset osaottelut







### Toiset osaottelut







## Välierät
Ensimmäiset osaottelut pelataan 17. ja 18. huhtikuuta 2012. Toiset osaottelut pelataan 24. ja 25. huhtikuuta 2012.

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ensimmäiset osaottelut



### Toiset osaottelut



### Loppuottelu
Loppuottelu pelattiin 19. toukokuuta 2012 Allianz Arenalla, Münchenissä.

## Lähteet
Meadowlands Racetrack

**Meadowlands Racetrack** (lempinimeltään *The Big M)* on hevosurheilukeskus, joka sijaitsee East Rutherfordissa New Jerseyn osavaltiossa Yhdysvalloissa.

Se on osa MetLife Sports Complex -urheilukeskusta (aikaisemmalta nimeltään *Meadowlands Sports Complex*). MetLife Sports Complexiin kuuluu raviradan lisäksi muun muassa messukeskus, MetLife Stadium -jalkapallostadion ja sisäurheiluareena, jossa NHL-joukkue New Jersey Devils pelasi vuoteen 2007 asti. Meadowlandsia ei pidä sekoittaa Pennsylvaniassa toimivaan *The Meadows* -nimiseen ravirataan ja kasinoon.

Ravirata oli ensimmäinen alueen urheilulaitoksista ja se aloitti toimintansa vuonna 1976. Nykyään se on yksi maailman suurimmista raviradoista. Kuten muuallakin Pohjois-Amerikassa, myös Meadowlandsissa kilpaillaan ravureiden lisäksi peitsareilla.

Tärkein radalla ajettava ravikilpailu on The Hambletonian, joka on yksi maailman suurimmista ja arvostetuimmista ravikilpailuista. Meadowlandsissa se on ajettu vuodesta 1981 lähtien. Peitsareiden suurin kilpailu on vuodesta 1977 juostu *The Meadowlands Pace*.

## Lähteet

## Aiheesta muualla
*Radan verkkosivut 
*The Hambletonian
Ron Grahame

**Ron Grahame** (s. 7. kesäkuuta 1950 Victoria, Brittiläinen Kolumbia) on kanadalainen entinen jääkiekkoilija, pelipaikaltaan maalivahti.

## Pelaajaura
Grahame pelasi ennen ammattilaisuraansa neljä kautta Denverin yliopiston joukkueessa Pioneersissa yliopistosarja WCHA:ssa. Hänet nimettiin vuonna 1973, viimeisen yliopistokautensa päätteeksi, sarjan vuoden pelaajaksi. WHA-seura New York Raiders varasi hänet helmikuun 1972 WHA General Player Draftissa, mutta myi hänen pelaajaoikeutensa seuraavan vuoden kesäkuussa Houston Aerosille vaihdossa puolustaja Ray LaRoseen. Grahame aloitti ammattilaisuransa kaudella 1973–1974, jolla edusti Aerosia neljässä WHA:n runkosarjaottelussa. Suurimman osan tuosta kaudesta hän pelasi kuitenkin Southern Hockey Leaguen (SHL) Macon Whoopeesissa.

Grahame pelasi kaudesta 1974–1975 kauteen 1976–1977 vakituisesti WHA:ssa. Vuonna 1975 hän oli johdattamassa Houston Aerosia Avco Cupin voittoon ja nimettiin WHA:n pudotuspelien arvokkaimmaksi pelaajaksi. Hänet palkittiin WHA-vuosinaan myös kahdesti liigan parhaan maalivahdin palkinnolla Ben Hatskin Trophylla, vuosina 1975 ja 1977, sekä nimettiin vuonna 1975 liigan ensimmäiseen tähdistökentälliseen ja vuonna 1976 toiseen tähdistökentälliseen.

Vuonna 1977 Grahame siirtyi vapaana pelaajana NHL-seura Boston Bruinsiin. Hän edusti Bruinsia vain kauden 1977–1978, jolla pelasi 40 runkosarja- ja neljä pudotuspeliottelua. Lokakuussa 1978 hän siirtyi Los Angeles Kingsiin vaihdossa Kingsin ensimmäisen kierroksen varausvuoroon , jolla Bruins varasi puolustaja Ray Bourquen. Grahame edusti Kingsiä joulukuuhun 1980 asti, jolloin siirtyi kesken kauden 1980–1981 Quebec Nordiquesiin. Hän pelasi kauden aikana paitsi Kingsissä ja Nordiquesissa, myös AHL:n Binghamton Whalersissä.   

Grahame pelasi vuodesta 1977 vuoteen 1981 kestäneellä NHL-urallaan yhteensä 114 runkosarjaottelua, joista voitto-otteluja 50, ja neljä pudotuspeliottelua, joista voitto-otteluja kaksi. WHA:ssa hän pelasi vuosien 1973 ja 1977 välillä yhteensä 143 runkosarjaottelua, joista voitto-otteluja 102, ja 36 pudotuspeliottelua, joista voitto-otteluja 22. 

## Pelaajauran jälkeen
Grahame on työskennellyt vuonna 1981 päättyneen pelaajauransa jälkeen Denverin yliopiston palveluksessa. Hän on toiminut muun muassa yliopiston jääkiekkojoukkueen apuvalmentajana vuosina 1982–1990 ja vuodesta 2005 hänen nimikkeenään on ollut Assistant Vice Chancellor/Senior Associate Athletics Director.    

## Perhe
Ron Grahame on naimisissa pitkään NHL-seura Colorado Avalanchen johtotehtävissä toimineen Charlotte Grahamen kanssa. Heillä on kaksi lasta, molemmat poikia. Pojista vanhempi, John Grahame, on isänsä tavoin entinen NHL-maalivahti.   

## Lähteet
Liittovaltion hallinnoima heimoalue

**Liittovaltion hallinnoima heimoalue** (, ) oli itsehallinnollinen alue Pakistanin luoteisosassa Afganistanin vastaisella rajalla. Alueen asukkaat kuuluvat pataaneihin, joista pääosa asuu Afganistanin alueella sen valtaväestönä.

Väestö jakautui kahdelle alueelle kun brittiläisen Intian ja Afganistanin välistä rajaa määriteltiin. Britannian ulkoministeri Henry Mortimer Durand sai tehtäväkseen vetää rajan kartalle, ja 1893 se kirjattiin asiakirjaan ja tunnetaan nimellä Durand-linja. Vuoristoalueella rajalla ei ollut käytännön merkitystä, ja asukkaille myönnettiin lupa 1901 päättää asioistaan itsehallinnollisesti. Kun Pakistan itsenäistyi Intiasta, alue jäi Pakistanille mutta sopimus itsehallinnosta jäi voimaan ja alue nimettiin Pakistanin heimoalueiksi. Alueella asuu 3,5 miljoonaa asukasta. 

Alueella ei päde Pakistanin lainsäädäntö, eikä Pakistanin poliisilla ja armeijalla ole siellä toimintaoikeuksia, ellei presidentti nimenomaan määrää. Hallinnosta vastaa heimojohtajien muodostama jirga-kokous.

Yhteiskunnallisesti seutu on kehittymätöntä. Lukutaitoisia on asukkaista 20 prosenttia, eikä alueella ole muita kouluja kuin uskonnollisia madrassoja, joista on lähtöisin muun muassa suuri osa talibanien taistelijoista.

Seutu on luoksepääsemättömyytensä vuoksi talibanien ja al-Qaidan tukialuetta. Yhtenä syynä siihen, ettei Afganistanin tilannetta saada rauhoitetuksi, pidetään juuri alueen riippumattomuutta Pakistanin hallinnosta, sillä Afganistanin puolella toimivan liittouman Isaf-joukot eivät voi toimia alueella terroristien tavoittamiseksi. Osa heimoista käy sotaa terroristeja vastaan, mutta usein ne joutuvat sallimaan kapinallisten toiminnan. Yhdysvallat käyttää alueella sotimiseen miehittämättömiä lennokkeja, mutta sotilaita se ei voi viedä sinne.

Afganistan ei ole virallisesti hyväksynyt rajaa. Afganistanin emiiri Abdur Rahman Khan solmi sopimuksen Intian ja itsenäisen Afganistanin rajasta Britannian kanssa, eikä Pakistania vielä silloin ollut olemassa. Siksi osa afganistanilaisista poliitikoista on esittänyt alueen liittämistä Afganistaniin.

Heimoalue liitettiin Khyber Pakhtunkhwan maakuntaan vuonna 2018.

## Lähteet

## Aiheesta muualla
Charles F. Adams -luokka

**Charles F. Adams -luokka** oli Yhdysvaltain laivaston alusluokka, johon kuului 29 vuosina 1958&ndash;1967 valmistettua ohjushävittäjää. Niistä 23 palveli Yhdysvaltain laivastossa, kolme Australian kuninkaallisessa laivastossa (Perth-luokka) ja kolme Länsi-Saksan Bundesmarinessa (Lütjens-luokka). Yhdysvaltain laivaston alukset poistettiin käytöstä 1989&ndash;1992, jolloin neljä alusta myytiin Kreikkaan. Kaikki on poistettu käytöstä 2000-luvun alussa.

## Suunnittelu ja valmistus
Alukset perustuivat Forrest Sherman -luokan hävittäjiin, jonka runkoa oli pidennetty 5,8 metrillä. Alukset olivat viimeisiä Yhdysvaltain laivaston höyryboilerikäyttöisiä aluksia. Ne olivat myös ensimmäisiä ohjuksin aseistettuja laivaston aluksia.

Aseistukseksi tuli kaksi yksiputkista 5"/54 kaliiperin Mark 42 -tykkiä, RIM-24 Tartar -ilmatorjuntaohjus sekä ASROC-sukellusveneentorjuntaraketit ja 2×3 torpedoputkea. Myöhemmin aluksiin lisättiin RIM-66 Standard -ilmatorjuntaohjus ja AGM-84 Harpoon -meritorjuntaohjus Tartar-laukaisimiin.

## Alukset
Ensimmäinen alus ja samalla luokka nimettiin vuosien 1929&ndash;1933 laivastoministeri ja purjehtija Charles Francis Adamsin mukaan.

## Lütjens-luokka

Luokka on muokattu Charles F. Adams -luokasta Länsi-Saksan merivoimien vaatimusten mukaiseksi. Niiden majoitustilat ovat erilaiset, keulan kaikuluotaimen paikkaa vaihdettu, aluksissa  on kaksi mastoa ja erilaiset savuhormit. Luokan muodostavat Yhdysvalloissa valmistetut: *Lütjens*, *Mölders* ja *[[FGS Rommel (D187)|Rommel]]*.

## Perth-luokka

Luokka on muokattu Charles F. Adams -luokasta vastaamaan Australian esittämiä vaatimuksia. Ne on aseistettu Ikara-ohjuksin, jotka korvaavat Yhdysvaltain laivaston aluksilla olleen ASROC-järjestelmän. Luokan alukset ovat: *[[HMAS Perth (D 38)|HMAS Perth]]*, *[[HMAS Hobart (D 39)|HMAS Hobart]]* ja *[[HMAS Brisbane (D 41)|HMAS Brisbane]]*.

## Lähteet
*
* http://www.globalsecurity.org/military/systems/ship/ddg-2.htm
* http://destroyerhistory.org/coldwar/charlesfadamsclass/
* http://www.destroyersonline.com/usndd/classcfa.html

### Viitteet

## Aiheesta muualla
Suffren

**Suffren** voi tarkoittaa seuraavia asioita:

* Jean Suffren (1571–1641), ranskalainen jesuiittasaarnaaja
* Louis-Jérôme de Suffren (1721–1796), ranskalainen prelaatti
*Pierre André de Suffren de Saint Tropez (1729–1788), Ranskan laivaston amiraali
* Pierre Marie de Suffren de Saint-Tropez (1753–1821), ranskalainen kenraali ja poliitikko

;Ranskan laivasto
* Suffren (1791), Téméraire-luokan 74-tykkinen linjalaiva
* Suffren (1803), Téméraire-luokan 74-tykkinen linjalaiva
* Suffren-luokka (linjalaiva), 90-tykkisten linjalaivojen muodostama alusluokka
** Suffren (1829), Suffren-luokan 90-tykkinen linjalaiva
* FS Suffren (1872), Océan-luokan panssarifregatti
* FS Suffren (1899), République-luokan taistelulaiva
* Suffren-luokka (risteilijä), risteilijäluokka
** FS Suffren (1927), Suffren-luokan risteilijä
* Suffren-luokka (fregatti), kahden ilmatorjuntafregatin muodostama alusluokka
** FS Suffren (D602), Suffren-luokan fregatti
* Suffren-luokka (sukellusvene), kuuden ydinsukellusveneen muodostama alusluokka
** Suffren (S635), Suffren-luokan sukellusvene
Murja

**Murja** () on kylä Leningradin alueen Seuloskoin piirin Rahjan kunnassa. Se sijaitsee Laatokan rannalla Murjajoen suussa. Kylässä on seitsemän asukasta (vuonna 2007).

Murjan kylä mainitaan ensimmäisen kerran Novgorodin Vatjan viidenneksen verokirjassa vuonna 1500. Sen asukkaat harjoittivat kalastusta, karjanhoitoa ja metsästystä. 1800-luvun alussa kylään perustettiin fajanssi- ja posliinitehdas. Vuoden 1926 väestönlaskennan mukaan siellä oli 286 asukasta, jotka kaikki olivat venäläisiä.

Kylä sijaitsee suljetulla sotilasalueella. Entisen varuskunnan sisällä on 1900-luvun alussa rakennettu raunioitunut punatiilinen kirkko.

## Lähteet

## Aiheesta muualla
* Kertomus Murjan kylästä Rahjan kunnan sivustolla
François Modesto

**François Modesto** (s. 19. elokuuta 1978 Bastia, Ranska) on ranskalainen jalkapalloilija. Hän edustaa Kreikan Superliigassa pelaavaa Olympiakosia ja on pelipaikaltaan keskuspuolustaja tai puolustava keskikenttäpelaaja.

## Seurajoukkueura
Modesto edusti vuodet 1997–1999 kotikaupunkinsa Sporting Club de Bastiaa, jonka jälkeen hän siirtyi Italiaan Cagliariin.

30. kesäkuuta 2010 Modesto teki kaksivuotisen sopimuksen kreikkalaisseura Olympiakosin kanssa. Ensimmäisellä kaudellaan Ernesto Valverden valmentamassa joukkueessa, hän pelasi pääosin puolustavana keskikenttäpelaajana.

## Aiheesta muualla
* François Modeston esittely Monacon kotisivustolla
Pembanpöllönen

**Pembanpöllönen** (*Otus pembaensis*) on pöllöihin kuuluva lintu. Se on kotoperäinen Tansaniassa Pemban saarella noin 55 kilometrin päässä Pohjois-Tansanian rannikolta. Vaikka sitä esiintyy melkein koko saaren alueella, sen elinalue rajoittuu lähinnä kahteen metsään. Sitä on jäljellä noin 1 500 paria.

Sen elinpiiriä ovat subtrooppiset ja trooppiset kosteat alavat metsät ja viljellyt alueet.

## Lähteet

## Aiheesta muualla
*
Algérie

**Algérie** voi viitata muun muassa seuraaviin:

*Algérie 3, algerialainen kaapelitelevisiokanava
*''FS Algérie'', Ranskan laivaston alus
*Algérie, Algerian ranskankielinen nimi
Colbert

**Colbert** tarkoittaa seuraavia:

## Henkilöitä

*Claudette Colbert (1903–1996), ranskalais-yhdysvaltalainen näyttelijä
*Cornelius Colbert (1888–1916), irlantilainen kapinallinen ja pioneeri
*Edwin H. Colbert (1905–2001), yhdysvaltalainen paleontologi ja tietokirjailija
*Freya Colbert (s. 2004), brittiläinen sekauinnin maailmanmestari
*Jean-Baptiste Colbert (1619–1683), Seignelayn vapaaherra ja ranskalainen valtiomies
*Stephen Colbert (s. 1964), yhdysvaltalainen koomikko, The Colbert Report -televisiosarjan toimittaja

## Laivoja

;Ranskan merivoimat
*Colbert-luokka, 1870-luvulla rakennettu panssarifregattiluokka
*FS Colbert (1848), 6-tykkinen siipirataskorvetti
*FS Colbert (1875), Colbert-luokan panssarilaiva
**Colbert*, partioalus, palveluksessa 1915–1917
**Colbert*, purjealus 1917
*FS Colbert (1928), Suffren-luokan raskas risteilijä
*FS Colbert (C611), ilmatorjuntaristeilijä
;Yhdysvaltain laivasto
*USS Colbert, Haskell-luokan rynnäkkörahtilaiva.
Elvi Mela

**Hilda Amanda Rintanen**, kirjailijanimi **Elvi Mela**, (17. joulukuuta 1887 Kokemäki – 12. syyskuuta 1969 Kokemäki) oli suomalainen kirjailija, joka julkaisi kaksi romaania. Varsinaiselta ammatiltaan hän oli kokki.

## Elämä
Rintanen syntyi rengin perheeseen Kokemäen Sonnilan kylässä. Hän muutti jo nuorena Helsinkiin työnhakuun päätyen lopulta palvelijattareksi ja keittäjäksi. Rintanen oli Bakussa Kaspianmeren öljyteollisuudessa työskennelleiden suomalaisperheiden palveluksessa ja hänestä kehittyi nopeasti taitava ruuanlaittaja. Myöhemmin Rintanen oli muun muassa von Frenckellin ja Thesleffin sukujen palveluksessa. Diplomaattiperheiden mukana hän työskenteli myös Suomen ulkopuolella muun muassa sotaministeri Wilhelm Thesleffin palveluksessa Norjassa.

Rintasen esikoisromaani *Helga* julkaistiin vuonna 1920. Kyseessä on traaginen rakkaustarina, joka sijoittuu sisällissodan aikaiseen Helsinkiin. Kirja sai hyvät arvostelut ja oli myös kohtalainen myyntimenestys. *Helgan* ilmestyttyä Rintanen ryhyi kirjoittamaan uutta romaania, jonka aihe tuli hänen omasta lapsuudestaan. Rintanen oli tuolloin arkkitehti Eliel Saarisen huvilassa asuneen liikemies Allan Hjeltin palveluksessa. Romaanin käsikirjoitus tuhoutui Hvitträskin tulipalossa heinäkuussa 1922, eikä hän kirjoittanut sitä uudestaan. Rintasen toinen romaani *Äyriälän emäntä* ilmestyi syksyllä 1930. Kirja kertoo synkän tarinan maalaistalosta ja sen asukkaista, joiden elämää leimaa muun muassa runsas alkoholinkäyttö. Tolstoilaisuudesta kiinnostunut Rintanen oli mukana myös Tulenkantajissa, muttei kuulunut ryhmän keskeisiin hahmoihin.

Rintasen kirjoittamia lyhyitä novelleja julkaistiin 1930-luvulla useissa sanomalehdissä. Vuosikymmenen vaihteessa alussa hän jätti keittäjän työnsä ja rakensi pienen mökin Järvenpään Satukalliolle elättäen itsensä palstaviljelyllä. Rintasen naapurina asui muun muassa kirjailija Tyyni Tuulio, jonka luona pidettyihin Satakuntalaisen osakunnan kirjallisuuspiirin kokoontumisiin hän usein osallistui. 1960-luvun puolivälissä Rintanen muutti Vampulaan, jossa asui hänen sukulaisiaan, mutta asettui pian Kokemäelle saatuaan paikan vanhainkodista. Viimeisinä vuosinaan Rintanen kirjoitti muistelmiaan, jotka kuitenkin jäivät kesken hänen kuoltuaan 81-vuotiaana syyskuussa 1969. Rintanen on haudattu Koomankankaan hautausmaalle. Hänen muistelmansa ja muut käsikirjoituksensa ovat kadonneet.

## Teokset
*
*

## Lähteet
* 

### Viitteet

## Aiheesta muualla
* Elvi Mela : Bakussa maailmansodan alkaessa, Kansan kuvalehti, 21.11.1930, nro 47, s. 8, Kansalliskirjaston digitaaliset aineistot
Hanna Örnmark

**Kerttu Johanna Örnmark**, kirjailijanimi **Hanna Örnmark** (28. elokuuta 1896 Tenhola – 24. toukokuuta 1969 Tenhola) oli suomalainen kirjailija.

## Teoksia
* *Sirkan päiväkirja*.  Karisto 1919

## Lähteet
*